A vízválasztó gerinc, melyen a hágó található, a történelmi Magyar Királyság határát is hordozta. A Légiós-hágó és a tőle délre található Pántor-hágó is harcok színhelye volt az első világháborúban. 1914-ben az orosz csapatok itt is betörtek a Magyar Királyság területére, de az Osztrák–Magyar Monarchia oldalán küzdő (a Császári és Királyi Hadsereghez tartozó) Lengyel Légiók II. dandárja (soraiban számos magyar önkéntessel) októberben néhány nap alatt farönkökből és terméskőből hadiutat építettek a hágóhoz és onnan a galíciai "Rafajlowa" (ma Bisztricja) faluig, ezzel új átárót létrehozva a Kárpátok gerincén, és kiszorították az oroszokat. Ezen a frontszakaszon később az 1915. januári orosz ellentámadáskor (Rafajlowai csata) és 1916 nyarán–őszén, a Bruszilov-offenzíva idején is harcok folytak.